ועדת העבודה והרווחה, כנסת 25, פרוטוקול מספר 74, 2023-06-26 00:00

יונתן מישרקי: צוהריים טובים לכולם, אני מתכבד לפתוח את ישיבת הוועדה

יונתן מישרקי:  היום יום שני, 26 ביוני 2023, ז' בתמוז תשפ"ג, הצעה לסדר בדיון מהיר, של חברי הכנסת אליהו ברוכי, שלי, חילי טרופר, דבי ביטון, יאסר חוג'יראת, נעמה לזימי, צגה מלקו, עופר כסיף, בנושא מציאת פתרון לניידות לילדים עם מוגבלות בעלי רמה קוגניטיבית נמוכה

יונתן מישרקי:  אני אשתדל לעבור לפי סדר חברי הכנסת שהגישו את ההצעה, אם כי חברת הכנסת דבי ביטון ביקשה לדבר ראשונה, אבל אני קודם כל אגיד את דברי הפתיחה שלי, ברשותכם

יונתן מישרקי:       אנחנו מתכנסים פה היום כדי לדון בנושא סופר חשוב, סופר רגיש, כל כך משמעותי עבור ההורים לילדים הנכים

יונתן מישרקי:  כשאנחנו מדברים כעת על נושא כיסאות הגלגלים שלהם זכאים הורי הילדים הנכים, אנחנו מבקשים כרגע מנציגי המשרדים לאפשר להורים לילדים מעל גילאי 12, כאשר אנחנו יוצאים מנקודת הנחה שילדים בגיל הזה הם ילדים בעלי משקל גבוה יותר, כך שההורים מתקשים מאוד בהרמת הילד, בסחיבה של הכיסא, לכן אנחנו מבקשים מנציגי המשרדים הרלוונטיים לתקצב עבור אותם הורים מנגנון טכני חשמלי שיאפשר להורים להניע את כיסא הגלגלים קדימה, כאשר אנחנו מבינים שמדובר במספר לא גדול של ילדים בגילאים האלה בין גיל 12 לגיל 18

יונתן מישרקי:       מופיע לפניי דוח ממ"מ שהוצאנו משנה שעברה

יונתן מישרקי:  הנתונים מופיעים פה

יונתן מישרקי:  בסך הכול 641 ילדים בגילאי 12 עד 18 שאותם אנחנו נבקש לאפשר להורים להתקין מערכת על כיסא הגלגלים, מערכת חשמלית כזו שתוכל להניע את הכיסא קדימה

יונתן מישרקי:  לא מדובר בעלויות גדולות

יונתן מישרקי:  מדובר פה בעלות לפי השקלול שעשינו, על בסך הכול 2 מיליון שקל לשנה

יונתן מישרקי:  בסך הכול מדובר על 9 מיליון שקלים

יונתן מישרקי:  אם אנחנו נחלק את זה לזכאות שהיא לחמש שנים, אז מדובר בסך הכול על הוצאה של 1

יונתן מישרקי: 8 מיליון עד 2 מיליון שקל בשנה עבור המשרדים

יונתן מישרקי:  הנושא הוא כל כך חשוב

יונתן מישרקי:  האתגר הוא כל כך מורכב עבור אותם הורים

יונתן מישרקי:  סיפר לי אבא לשני ילדים בעלי תפקוד קוגניטיבי נמוך שהוא יצא איתם לגן החיות התנ"כי, ומי שמכיר שם את העליות והירידות, הקושי הגדול להוביל את הילדים ולסחוב אותם עד כדי כך שאשתו נאלצה אחרי כמה ימים לשכב במיטה בגלל כאבי גב, לכן אנחנו מבקשים לקיים את הדיון המהיר בנושא החשוב הזה

יונתן מישרקי:       לפי סדר חברי הכנסת אמור כרגע לדבר חבר הכנסת אליהו ברוכי, אבל היות וחברת כנסת דבי ביטון ממהרת לוועדה נוספת, אז אני אבקש את רשותך לאפשר לה לדבר

יונתן מישרקי:  כמובן שאם אתה תסכים אז אנחנו נתקדם אליה

יונתן מישרקי:  בבקשה

דבורה ביטון: כבוד היושב-ראש, הורים, משתתפים יקרים, ראשית באמת תודה לכבוד יושב-ראש הכנסת אמיר אוחנה על האישור והאפשרות לקיים את הדיון המאוד חשוב

דבורה ביטון:  האמת היא שזה באמת בכלל תמוה לי למה בכלל צריך להגיע עם נתונים כאלה לוועדות בכנסת

דבורה ביטון:  יש את הנורמה, יש את הדבר המתבקש, שלא די בזה שההורים לילדים מיוחדים מתמודדים בלא מעט קשיים, הם אמורים גם להתעסק בקשיים שהם קשיים טכנולוגיים שאמורים להקל את חייהם

דבורה ביטון:       אני אגיד גם לכבוד הממלא מקום

דבורה ביטון:  קצת חורה לי למה צריך לקבוע מגיל 12

דבורה ביטון:  יש ילדים שהם גם בני שש, שבע, שמשקלם הוא לא קל, ואני דווקא הייתי הולכת על הקטע של המשקל או בכלל הייתי דואגת גם לא להגדיר את זה כי אנחנו בעולם כל כך מתקדם

דבורה ביטון:  לדאבוני הכבישים, המדרכות הם לא בדיוק היום במדינת ישראל איזה שיא התקינות או שיא הנגישות, ולא פעם אתה יכול לעבור באיזה רחוב וחסר לו פה משהו ואתה לא יכול לעבור

דבורה ביטון:  אנחנו צריכים לעשות הכול על מנת להקל על ההורים האלה, כי זה לא מסתיים רק בכיסא הגלגלים

דבורה ביטון:  אנחנו הרי יודעים שהילדים האלה צריכים עזרה במקלחת ובהלבשה, ודי גם בגופם של ההורים להרגיש את הנטל מהמשקל, לכן אדוני אני חושבת שאני באופן אישי לא הייתי מגדירה את זה, אלא באמת משחררת את כיסאות הגלגלים הישנים

דבורה ביטון:  כמו שאנחנו מחליפים טלפון והכול, מאפשרים להורים האלה

דבורה ביטון:  זה המעט שאנחנו יכולים לעשות

דבורה ביטון:  אין לנו כזו כמות גדולה

דבורה ביטון:  אדוני גם דיבר פה על סכומים מזעריים בהתייחס לתקציבים

דבורה ביטון:  זה הדבר היחיד והמעט שאנחנו יכולים למען ההורים האלה

דבורה ביטון:  תודה

יונתן מישרקי: תודה רבה

יונתן מישרקי:       חבר הכנסת אליהו ברוכי, בבקשה

אליהו ברוכי: שלום, בוקר טוב, אני חושב שהנושא שאנחנו נוגעים בו הוא לא קשור לקואליציה/אופוזיציה, הוא קשור למינימום שלנו כחברה, האם אנחנו יודעים לכבד את האנשים שבתוכנו, כל אחד בצלם אנוש שלו או לא

אליהו ברוכי:       אני רק אעלה כאן כמה נקודות

אליהו ברוכי:  יש הורים שמקבלים כיסאות ניידים ממונעים מהמדינה

אליהו ברוכי:  בסוף מדובר על כיסאות שממונעים, רק שהילד לא יכול להפעיל בעצמו, אז הגם שאפשר לתת את האפשרות להורים להניע את הכיסא הזה או לאחים שלו, המדינה אומרת, לא, זה לא בתקציב שלנו

אליהו ברוכי:       מדובר פה בסך הכול בילדים שתוחלת החיים שלהם היא לא ארוכה

אליהו ברוכי:  מה שאנחנו כחברה יכולים לתת להם, אני חושב שאנחנו מחויבים לפעול

אליהו ברוכי:  אני לא אכנס למחקרים כמה זמן אבל זה לא משנה

אליהו ברוכי:  תוחלת החיים שלהם היא קצרה ואנחנו צריכים לדאוג להם

אליהו ברוכי:       כשאין את האפשרות הילד נשאר בבית, כי בפעם הראשונה הולכים איתו לפארק ואז יש מריבה בין הילדים וההורים מי ידחוף את העגלה שלו, ואחרי פעם או פעמיים פשוט המשפחה, לא עלינו, יוצאת לטיול ומשאירה אותו בבית

אליהו ברוכי:  במקום שזה יהיה חוויה זה נהפך להיות - - - 

אליהו ברוכי:  אני כבר לא מדבר על נזקי הבריאות שיש להורים מלסחוב ולדחוף עגלות כאלה

אליהו ברוכי:       אפשר עוד להאריך אבל אני באמת רוצה גם לתת לחברים שלי פה לדבר וגם בעיקר לשמוע אתכם, אנשי המקצוע, איך אנחנו פותרים את הבעיה הזאת או מיידית או בצורה מדורגת, אבל להתחיל לפתור את הבעיה הזאת, לתת למשפחות ולהורים האלה מענה מסודר

יונתן מישרקי: תודה רבה

יונתן מישרקי:       חבר הכנסת יאסר חוג'יראת, בבקשה

יאסר חוג'יראת: שלום לכולם

יאסר חוג'יראת:  מה שאפשר להגיד כאן בעצם, אנחנו כחברה, זה נושא שמאחד את כולנו, לא משנה מי אתה, מה אתה, מה הדת שלך, מה הלאום שלך, ערבי, יהודי

יאסר חוג'יראת:  זה נושא מאוד חשוב לכולנו ולא במקרה שמספר חברי כנסת הגישו את הבקשה לדיון מהיר

יאסר חוג'יראת:  תודה לכל חברי הכנסת שבעצם התעניינו בבקשה הזאת

יאסר חוג'יראת:      תפקידנו וחובתנו כחברי כנסת, אני אומר בשמי, הוא לעזור למוחלשים ולהיות פה גם להורים של אותם מוחלשים בשביל לעזור להם

יאסר חוג'יראת:  אני לא ארבה במילים אבל אני רוצה לקרוא קטע ממכתב ששלחה אימא

יאסר חוג'יראת:  היא כתבה ככה: "הנדון: עזרתכם בהשגת כיסאות גלגלים ממונעים לנכים ברמה קוגניטיבית נמוכה המוגבלים בניידות

יאסר חוג'יראת:  יש לה בת נכה בת 14 עם 235% נכות מהביטוח הלאומי ברמה קוגניטיבית קשה

יאסר חוג'יראת:  מזה כשנה שאני ובני משפחה בעלי מקרים דומים פונים שוב ושוב למשרד הבריאות לשנות את חוזר המנכ"ל במכשירי השיקום ולהנפיק לילדים הנכים בעלי מוגבלויות בניידות כיסאות גלגלים ממונעים, ולצערנו דוחים אותנו בטענה שהנכים לא יוכלו להשתלט על הפעלת הכיסא הנ"ל, והם אינם מאשרים כיסאות ממונעים המופעלים על ידי המלווים, לרוב האימהות

יאסר חוג'יראת:  בנוסף טוענים שהכיסאות מסוכנים לשימוש

יאסר חוג'יראת:  טענות אלה, אין בהן ממש ואינן מבוססות

יאסר חוג'יראת:  ישנם אלפי משתמשים בכיסאות אלו שנרכשו אופן פרטי ולא ידוע על שום אסון שקרה, והם עברו בוודאי בדיקת מכון התקנים, ונכים ללא ליקויים קוגניטיביים זכאים לכיסא ממונע"

יאסר חוג'יראת:               אני לא אמשיך לקרוא אבל זה בעצם מסביר את הבעיה ושם את הבעיה בתוך החדר

יאסר חוג'יראת:  אני מקווה שנמצא אוזן קשבת גם במשרדי הממשלה, ואנחנו גם כחברי כנסת נדאג ונעזור עד שהדבר הזה יתממש

יאסר חוג'יראת:  תודה

יונתן מישרקי: תודה רבה

יונתן מישרקי:      חברת הכנסת צגה מלקו, בבקשה

צגה מלקו: אני מצטרפת לדבריו של חברי

צגה מלקו:  באמת העניין הזה לא קשור לשום קבוצה זו או אחרת

צגה מלקו:  זה של כולנו

צגה מלקו:  כשאני מסתכלת על מספר הזכאים או המבקשים לקבל את הסיוע, זה לא כל כך גבוה

צגה מלקו:  החיים של הילדים האלה והמשפחות האלה זה לא פשוט

צגה מלקו:  גם להתמודד עם זה קשה, אז הדבר הקטן הזה לסייע להם, אני חושבת שזה מתבקש

צגה מלקו:       אני מאוד מעריכה את אדוני היושב-ראש, מישרקי

צגה מלקו:  כשפנית מייד אני גם נעניתי

צגה מלקו:  כולנו הצטרפנו

צגה מלקו:  אם לאנשים האלה אנחנו לא נעזור, איך אנחנו נמדדים? אין שום סיבה מבחינתנו שהדבר הזה לא ייצא לפועל

צגה מלקו:  כמו שנאמר פה, אנשי המקצוע אם יתנו לנו קצת הסבר, אז יותר יחזק

צגה מלקו:  תודה רבה

יונתן מישרקי: תודה רבה

יונתן מישרקי:  אני רק מזכיר שמי שהגיש את ההצעה הראשונה היה חבר הכנסת אליהו ברוכי

יונתן מישרקי:  אנחנו הצטרפנו אליו

יונתן מישרקי:  זה באמת חוצה מפלגות

יונתן מישרקי:  העניין הזה הוא ברור מאליו

יונתן מישרקי:       אני מתכבד להזמין את חברת הכנסת לשעבר שירלי פינטו, בבקשה

שירלי פינטו קדוש: תודה רבה כבוד היושב-ראש על כינוס הדיון המהיר החשוב הזה ובוקר טוב לכולם

שירלי פינטו קדוש:  יש פה הרבה הורים וילדים ואנשים שאני מכירה, וכולנו התכנסנו לבעיה הגדולה שבעצם המדינה ומשרד הבריאות לא מוכנים לממן ולהחליף כיסאות גלגלים פעם בחמש שנים

שירלי פינטו קדוש:  הבן אדם גדל, מתבגר, הגוף משתנה

שירלי פינטו קדוש:  אנחנו לא עוצרים במקום

שירלי פינטו קדוש:  זה לא משנה אם אתה אדם עם וללא מוגבלות, הגוף משתנה וגדל והכיסא נשאר אותו כיסא

שירלי פינטו קדוש:  לא יכול להיות שהכיסא יהיה קטן, לא מתאים למידות, לא מתאים לאותו ילד, למוגבלות שלו

שירלי פינטו קדוש:  גם אם זה ילד שהוא תזזיתי יותר, נדרשים לתת לו את הכיסא כמו שצריך

שירלי פינטו קדוש:  ההורים צריכים לדחוף, לא יכולים לקבל את הממונע שיעזור להם לדחוף בצורה שהיא הרבה יותר בריאה גם בשבילם

שירלי פינטו קדוש:       היה לי הכבוד לעשות כתבה לפני כחצי שנה עם תמר, אימא של שירלי שנמצאת פה איתנו בוועדה, אימא לוחמת, על הנגשת גני שעשועים

שירלי פינטו קדוש:  באנו פה בירושלים לגן שעשועים שהוא לא היה נגיש, וכשהלכנו ביחד עם הכתבה, אני ראיתי כמה היא דוחפת בעליות של ירושלים את הבת שלה

שירלי פינטו קדוש:  זאת המציאות היום-יומית שלה

שירלי פינטו קדוש:  יש לה ילדה מתבגרת בת 14, שבעצם במקום שאימא שלה תוכל לדחוף אותה בצורה הרבה יותר בטוחה, היא צריכה לטפל בה ברמה כמעט סיעודית

שירלי פינטו קדוש:  מאיפה נשמע דבר כזה? הסתכלתי על הסיטואציה ואין פה ויכוח

שירלי פינטו קדוש:  אני לא צריכה לשכנע את משרד הבריאות

שירלי פינטו קדוש:  אני בטוחה שאתם מבינים את הקושי ואת הכאב של המשפחות, ושחייבים לממן להחליף ולתת את הדבר הראוי

שירלי פינטו קדוש:       אני יכולה להגיד שהבן שלי מושתל שתל קוכליארי כי הוא חירש, וכל חמש שנים הוא מקבל תחלופה של שתל קוכליארי לחדש

שירלי פינטו קדוש:  הוא כן כי זה צריך, ולמה הם לא? כיסא גלגלים זה בדיוק כמו שתל

שירלי פינטו קדוש:  המדינה לצערי הרב, אני אומרת ביושר, אלופה בלהגיד הנה, יש חוק, יש זכויות, אבל יש הרבה חריגות למה לא לתת

שירלי פינטו קדוש:  אני לא מבינה את זה

שירלי פינטו קדוש:  תספקו לכל בן אדם פעם בחמש שנים את התחלופה שמגיעה וראויה לתפקוד שלו

שירלי פינטו קדוש:  אזרחי מדינת ישראל הם משלמים מיסים, עובדים במדינה

שירלי פינטו קדוש:  הם אזרחים שווים ומגיע להם לחיות יחד עם הילדים שלהם בכבוד, וסליחה שאני מדברת בסערת רגשות

שירלי פינטו קדוש:  כל כך קשה לי המצב הזה

שירלי פינטו קדוש:  תודה רבה

יונתן מישרקי: אני מודה לך מאוד

יונתן מישרקי:  באמת הדברים יוצאים מן הלב

יונתן מישרקי:  את מכירה את זה גם מקרוב ואת מתמודדת הרבה מאוד

יונתן מישרקי:  התמודדת גם בעבר והצפת נושאים שקשורים לנכים ולכן תודה רבה לך

שירלי פינטו קדוש: תודה לך

יונתן מישרקי: אני מתכבד להזמין את ד"ר עמיחי תמיר מארגון הנכים

יונתן מישרקי:  בבקשה

עמיחי תמיר: תודה רבה על הדיון הכול כך חשוב הזה, לחבר הכנסת ברוכי שיוזם את הדיון והחוק, חבר הכנסת יאסר חוג'יראת, צגה מלקו וגם לשירלי שכיום לא חברת כנסת, וכמובן תודה לך על זכות הדיבור

עמיחי תמיר:  אנחנו בארגון סבורים שגם לילדים עם נכות קשה מאוד קיימת הזכות לחיים בכבוד

עמיחי תמיר:  בלי אבזור מתאים לכיסא גלגלים ממונע הזכות הזו נשללת, לכן אנחנו קוראים מכאן לבקש מהוועדה שתורה למשרד הבריאות להשקיע את הסכום הנדרש ולפתור את הבעיה הכול כך כואבת הזו

עמיחי תמיר:  תודה רבה

יונתן מישרקי: תודה רבה

יונתן מישרקי:  אני אבקש לתת את רשות הדיבור לרויטל אבו דגה מהנהגת הורים ארצית

יונתן מישרקי:  בבקשה

רויטל אבו דגה: בוקר טוב ותודה רבה על הדיון המאוד חשוב הזה

רויטל אבו דגה:  אני חושבת שכל מה שנאמר כאן באמת מצביע חד משמעית על זה כרגע יש איזושהי אפליה בין הילדים עם רמת התפקוד הקוגניטיבית הנמוכה לבין אלה עם הרמה הגבוהה

רויטל אבו דגה:  אסור לנו לאפשר לזה להמשיך לקרות

רויטל אבו דגה:  אסור לנו להמשיך לאפשר להם להימנע מאיכות חיים טובה

יונתן מישרקי: חבר הכנסת ברוכי הזכיר את זה, אבל תחדדי את ההבדל בין הרמות התפקודיות, הגבוהה והנמוכה

רויטל אבו דגה: רמה תפקודית גבוהה בעצם אומרת שהילד - - -      

יונתן מישרקי: לא, בזכויות שהם מקבלים היום

רויטל אבו דגה: הם מקבלים כרגע את הכיסאות הממונעים

רויטל אבו דגה:  הם יכולים להפעיל את זה בעצמם ולנסוע

רויטל אבו דגה:  מי שעם רמת תפקוד נמוכה מקבל כיסאות גלגלים ישנים, לא ממונעים, מה שאומר שההורה או המלווה נאלץ פיזית להשתמש בכוח בלתי סביר לכל אדם ממוצע וגם לספורטאים כדי להוציא את אותו ילד לטיול, כדי לקחת אותו לקופת החולים

רויטל אבו דגה:  כל דבר כזה הוא מאמץ נוראי שמוביל גם בסופו של דבר את ההורים לנכות מסוימת

רויטל אבו דגה:       מעבר לזה יש גם את העניין הזה שבעצם הכיסאות האלה משמשים ככיסאות התלמיד של ילדים

רויטל אבו דגה:  כיסא כזה שהוא נשבר, לוקח המון זמן עד שמחליפים להם אותם

רויטל אבו דגה:  זה אומר שבמהלך יום הלימודים שלהם, אם נשבר להם הכיסא אין להם חלופה במשך תקופה מאוד ארוכה

רויטל אבו דגה:  תודה רבה

יונתן מישרקי: תודה רבה

יונתן מישרקי:       תמר, בבקשה

תמר גלפנד: בוקר טוב לכולם, שמי תמר גלפנד, אני אימא לילדה נכה סיעודית בת 14 ופעילה חברתית

תמר גלפנד:  אני קודם כל רוצה להודות לצדיק אליהו ברוכי שפניתי לכל השרים בכנסת ישראל שיתחילו להזיז את כל הנושא הזה של הכיסאות גלגלים

תמר גלפנד:  כולם הבטחות, דיבורים כמו חול ואין מה לאכול, אז תודה רבה, אני מעריכה אותך מאוד

תמר גלפנד:       אתם רואים את הילדים פה

תמר גלפנד:  זה באמת בושה לכנסת ישראל שהילדים האלה, ילד מונשם, ילדה שלא מדברת, ילדים שאוכלים בהזנה לתוך הבטן צריכים להגיע לכנסת

תמר גלפנד:  מה הם מבקשים, טיסה לחו"ל? הם מבקשים כיסא גלגלים לצאת לרחוב

תמר גלפנד:  אין כרגע

תמר גלפנד:  במעצר בית

תמר גלפנד:  אנחנו לא אמורים להיות נכים שיש לנו ילד נכה

תמר גלפנד:  אתם רואים את ירון סחר? אני נפגשתי איתו

תמר גלפנד:  הוא ראה את שירלי

תמר גלפנד:  הוא ראה אותה עם כיסא שבור

תמר גלפנד:  הוא ממשרד הבריאות

יונתן מישרקי: תמר, אני רוצה שהדיון הזה יתנהל בצורה טובה ושיהיו לו השלכות חיוביות, אז בואי נשתדל שגם טון הדיבור וגם הצורה יהיה בצורה - - -      

תמר גלפנד: אני באה להגיד שפניתי לכל הגורמים במשרד הבריאות

תמר גלפנד:  פניתי לשרים

תמר גלפנד:  כולם פוחדים מ-2 מיליון שקל

תמר גלפנד:  התקציב של משרד הבריאות הוא 60 מיליארד שקל, אז אני קוראת פה לשרת ההסברה שתבוא ותסביר לכל העולם שאין 2 מיליון שקל לכיסאות גלגלים

תמר גלפנד:  אולי ארצות הברית מחר תתרום לנו כסף לכיסאות גלגלים

תמר גלפנד:  אני לא צריכה לשכנע אתכם שזה הכיסא הכי טוב

תמר גלפנד:  קניתי לה אותו פרטי

תמר גלפנד:  זה אחד הכיסאות הטובים

תמר גלפנד:  הפרש בין כיסא רגיל לכיסא ממונע הוא 15,000 שקל

תמר גלפנד:  בממשלה הקודמת עשו הפרטה

תמר גלפנד:  העלות של ההפרטה היא 240 מיליון שקל

תמר גלפנד:  תפסיקו עם ההפרטות האלה

תמר גלפנד:  תפסיקו לממן את הלוביסטים האלה

תמר גלפנד:  לא יכול להיות שנכה לא יקבל שובר, יקנה כיסא גלגלים

תמר גלפנד:  אנחנו סובלים יום-יום

תמר גלפנד:  לסיכום, הפתרון שלי, אם אתם רוצים שמחר בבוקר זה יאושר, שני אנשים שמנהלים את כנסת ישראל, זה אריה דרעי וביבי נתניהו

תמר גלפנד:  מכיכר הפרחים של הכנסת עד הכנסת ייקחו כיסא גלגלים רגיל, כיסא ממונע

תמר גלפנד:  אני מבטיחה לכם שהם יריבו מי יישא את כיסא הגלגלים הממונע

תמר גלפנד:  תודה רבה לכולם

יונתן מישרקי: תודה רבה

יונתן מישרקי:  אני מוכרח לומר גם שתמר, אנחנו בקשר הרבה מאוד זמן והנושא הזה קרוב לליבה

יונתן מישרקי:  אני גם לבקשתה הוצאתי את החומר ממרכז המידע של הכנסת, מהממ"מ, ואכן הנתונים צועקים לשמיים

יונתן מישרקי:  אני חושב שמדובר כאן בהשקעה קטנה באופן יחסי לסבל הרב של ההורים

יונתן מישרקי:       חבר הכנסת ואליד אלהואשלה, בבקשה

וליד אל-הואשלה: תודה, אדוני היושב-ראש

וליד אל-הואשלה:  אין ספק שזה נושא מאוד חשוב

וליד אל-הואשלה:  זה לא מובן מאליו שחברי וידידי יונתן ושאר החברים הם מגישים הצעות לסדר

וליד אל-הואשלה:  יונתן חבר ממשלה, חבר קואליציה, לכן ברכות ושאפו על היוזמה הזאת לקחת את הנושא הזה לידיים

וליד אל-הואשלה:  אני בטוח שהוא ייקח את הנושא הזה קדימה ויפעל על מנת ששר הבריאות גם יתערב בנושא הזה וגם האוצר על מנת להיכנס לעובי הקורה ולתת מענה לאנשים האלה

וליד אל-הואשלה:  אין ספק שהסוגיה הזאת צריכה להיפתר

וליד אל-הואשלה:  הממשלה מחויבת לתת פתרון לאנשים האלה, האנשים עם מוגבלות

וליד אל-הואשלה:  הם צריכים להתנייד כמו כלל האנשים במדינה

וליד אל-הואשלה:  לא יתכן ולא יעלה על הדעת שהמדינה כן תתנער מהנושא שלהם

וליד אל-הואשלה:  היא מחויבת לטפל בנושא הזה

וליד אל-הואשלה:  תודה

יונתן מישרקי: תודה רבה, חבר הכנסת ואליד אלהואשלה

יונתן מישרקי:       אני אבקש מנציגת הממ"מ שחיברה את הדוח, גברת מרב פלג-גבאי

מרב פלג-גבאי: טוב, האמת, אני לא חשבתי שאני אציג פה

מרב פלג-גבאי:  במסמך שלי אנחנו לא עסקנו בעניין של רמה קוגניטיבית, האם כן או לא, אבל כיוון שהבנתי שעל זה מדובר פה, אז אני יכולה להגיד - - -      

יונתן מישרקי: אני יכול להפנות אותך לטבלה

אליהו ברוכי: האם הטבלה הזאת כוללת גם רמה קוגניטיבית?     

יונתן מישרקי: בעמוד 9

מרב פלג-גבאי: בעמוד 5 זה כיסא גלגלים ידני ובעמוד 9 זה כיסא גלגלים ממונע

אליהו ברוכי: אבל אין חלוקה לרמות קוגניטיביות

מרב פלג-גבאי: לא

מרב פלג-גבאי:  במסמך שלי התייחסתי לקריטריונים לאישור של כיסא גלגלים ממונע

מרב פלג-גבאי:  יש שם שלושה תנאים בסיסיים, שזה אופי המוגבלות שהיא באמת מוגבלות פיזית בגפיים, ריתוק לצמיתות וכל זה, צורך בכיסא לשם ניידות ודרך חלופות אחרות

מרב פלג-גבאי:  יש עוד ארבעה תנאים מצטברים שאחד מהם זה שלמבקש יש יכולת קוגניטיבית וגם קואורדינטיבית ורפואית להפעיל את הכיסא הממונע באופן בטיחותי, שפה אני מניחה המוקש מבחינת - - - 

מרב פלג-גבאי:  אולי גם קריטריון נוסף שאומר שהמבקש מנהל חיים פעילים כגון לימודים ופעילות חברתית סדורה ותכופה

יונתן מישרקי: מה זה רלוונטי לפי הבנתך?     

מרב פלג-גבאי: אני לא מפרשת

יונתן מישרקי: אנחנו נשמע עוד מעט את התשובות, אוקיי

מרב פלג-גבאי: אני כן רוצה לציין שבנוהל הרלוונטי של משרד הבריאות כן מצוין שבמקרים שבהם הפונה סובל מפגיעות נוירולוגיות מורכבות ועומד רק במרבית הקריטריונים, והשיקולים המקצועיים כן תומכים במתן כיסא ממונע, אז הפנייה תידון בוועדה אזורית של המשרד

צגה מלקו: יש לי שאלה, אדוני היושב-ראש

יונתן מישרקי: כן, בבקשה

צגה מלקו: שמענו את הנתונים

צגה מלקו:  אף אחד לא לקח בחשבון את ההורים

צגה מלקו:  מה עם ההורים? ילד שלא הולך לבית ספר יישאר בבית כל החיים וההורים ידחפו אותו? מה זה הדבר הזה?      

יונתן מישרקי: אכן זה אחת מהשאלות הכבדות שאנחנו עוסקים בהן כרגע

יונתן מישרקי:       לפני שאני אבקש מנציגי משרד הבריאות לדבר, יש פה עוד מישהו שמבקש לדבר?      

קריאה: כן, אנחנו

יונתן מישרקי: אני מבקש להשתדל לא לחזור על הדברים, ובקצרה כדי שנוכל להספיק לשמוע את התשובות של המשרדים הרלוונטיים

יונתן מישרקי:  אני אתחיל איתך, גבירתי

אורה נמיר: קודם כל תודה רבה

אורה נמיר:  קוראים לי אורה קנר, אני אימא לילדה בל 28, מרותקת לכיסא גלגלים

אורה נמיר:  אני אתחיל בזה שחוץ מזה שאמרתי תודה שבזכות חברה שלי, תמר, באנו לפה, בדרך לפה במונית אני נפגשתי עם אבא לילד מיוחד שהוא שם אותו במוסד בגיל שש כי הוא לא מסוגל לטפל בו והוא החליט שזה תפוח רקוב

אורה נמיר:  אני בכיתי כל הדרך מהמונית לכנסת כי אנחנו בחרנו להחזיק את הילדים שלנו בבית ואנחנו צריכים לעשות ניתוחים בעמוד שדרה

אורה נמיר:  אני עברתי ניתוח בעמוד שדרה כי הילדה שלי למזלי לא שוקלת הרבה

אורה נמיר:  היא שוקלת 35 קילו והכיסאות שנותנים לנו הם 40 קילו, לפני תוספות ולפני הילד

אורה נמיר:  זה אומר שהורה צריך לדחוף את הילד שלו, לעלות מדרכות

אורה נמיר:  הוא לא עולה, הכיסאות שמשרד הבריאות נותן

אורה נמיר:  הוא לא עולה מדרכות

אורה נמיר:       משרד הבריאות נותנים לנו תשובות, תלכו מסביב, אל תצאו לטייל עם הילדה

אורה נמיר:  זה ממש דבר קטן שאפשר לשנות

אורה נמיר:  אם זה כיסאות ידניים שאנחנו מקבלים, שאני קניתי חלקית, משרד הבריאות השתתף איתי, 16,426 שקלים וזהו

אורה נמיר:  זה לשדרוג הם אומרים לי, אבל הכיסא הזה כמה שהוא טוב, הפרזולים שלו לא טובים

אורה נמיר:  אם אתה מסכים, אני אראה לך

אורה נמיר:  ב-18 בחודש אני הולכת עם הילדה שלי ברחוב, נתקע הגלגל ברצפה ונשבר הכיסא, כיסא שהוא כביכול משודרג של משרד הבריאות, והילדה שלי זרוקה על הרצפה

אורה נמיר:  אם מישהו יכול להראות לכם, אני מאוד אשמח

אורה נמיר:  הנה, תראה לו את התמונה הזאת ותראה לו גם את זאת שרואים את הגלגל זרוק

אורה נמיר:  הילדה שלי זרוקה על הרצפה

אורה נמיר:  מזל, נס משמיים שלא קרה שום דבר

אורה נמיר:  זה אמור להיות כיסא חזק

אורה נמיר:      אני בדיוק שמעתי אתמול שבן אדם מבוגר עף מכיסא הגלגלים הממונע שלו, והכיסא, גם נשבר לו גלגל

אורה נמיר:  הבן אדם עף אבל הכיסא לא התהפך

אורה נמיר:  זה נס משמיים

אורה נמיר:  אנחנו צריכים שיתנו לנו את הדבר הזה, כיסאות טובים

אורה נמיר:      תקשיבו, אנחנו בחרנו לטפל בילדים שלנו בבית

אורה נמיר:  מישהי זרקה לי שאני אביא עובדת זרה

אורה נמיר:  אני אביא עוזרת זרה

אורה נמיר:  גם לה יש גב

אורה נמיר:  גם לה יש כפות ידיים

אורה נמיר:  הידיים שלי, יש לי פיברומיאלגיה

אורה נמיר:  עשיתי ניתוח בעמוד השדרה

אורה נמיר:  יש לי פיברומיאלגיה, לופוס

אורה נמיר:  הידיים רועדות, מתנפחות

אורה נמיר:  אני צריכה לדחוף את הילדה שלי

אורה נמיר:  אני עושה את זה באהבה, בחיוך

אורה נמיר:  היום לא הבאתי את הילדה כי אני גרה באשדוד ובעלי לא הסכים, אבל גם אני רציתי להביא את הילדה שלי

אורה נמיר:  מאשדוד, ברכבת בפעם הקודמת באנו

אורה נמיר:  באמת שאני הייתי מביאה את הילדה שלי

אורה נמיר:  אני מאוד מקווה שאנחנו לא נצטרך לבוא לעוד דיון ושאנחנו נפתור את הנושא בדיון הזה

אורה נמיר:       פה אמרו איזה משהו, שיש איזשהו אישור לאנשים עם קוגניציה נמוכה

אורה נמיר:  לא

אורה נמיר:  אנחנו גם חשובים

אורה נמיר:  הילדים שלנו מבינים הכול ולא יכולים לעבור טסט

אורה נמיר:  זה לא אומר שאנחנו לא יכולים להניע כיסא ממונע, אנחנו עם הג'ויסטיק מאחור

יונתן מישרקי: אני מודה לך מאוד

יונתן מישרקי:  תודה רבה על הדברים

יונתן מישרקי:       בבקשה, גבירתי

דפנה אזרזר: בוקר טוב לכולם, תודה על הדיון החשוב הזה

דפנה אזרזר:  שמי דפנה אזרזר, אני מנכ"ל ארגון הנכים בישראל המיוחד, מנכ"ל אהב"ה

דפנה אזרזר:  קודם כל אני בראש ובראשונה אימא של עילאי בן 19, ילד עם נכות מאוד מאוד קשה, 235% נכות

דפנה אזרזר:  לי יש שני עובדים זרים ואני אומרת לך ששניהם לא יוצאים איתו מפתח הדלת כי הם לא יכולים לדחוף אותו כי הכיסא שלו מאסיבי, כי הוא בעצמו שוקל כמעט 60 קילו

דפנה אזרזר:  איך אפשר לעמוד בדבר כזה? למה הבן שלי צריך להיות בעונש וצריך להיות בבית ולא יכול לצאת אחרי צוהריים ולא יכול ללכת לפארק ולא יכול ללכת לכל הפארקים הנגישים שבונים עכשיו בשבילם? למה? אני לא מבינה בכלל מה צריך להיות הדיון הזה

דפנה אזרזר:  זה דבר שהוא מובן מאליו

דפנה אזרזר:  למה אנחנו בכלל צריכים להגיע לפה?     גם הנושא הזה שאתה אמרת בתחילת הוועדה, שתחמת גיל

דפנה אזרזר:  זה לא יכול להיות שזה יהיה עד גיל 18

יונתן מישרקי: דיברתי על מינימום 12 ו-18 מקסימום בגלל שאני מבין שאחרי זה הם הולכים למסגרות שבהם יש מענה?      

דפנה אזרזר: ממש לא

דפנה אזרזר:  הבן שלי בן 19 ואני מכירה כמוהו גם בני 30, והבת שלה בת 30

דפנה אזרזר:  ככל שהם גדולים זה יותר מוכיח את זה שכן צריך את הממונע

קריאה: יש לך פה דוגמה

קריאה:  הוא בן 19 וחצי

דפנה אזרזר: איך אפשר לדחוף ילד כזה? זה אבסורד

יונתן מישרקי: תודה על החידוד של הדברים

דפנה אזרזר: יש לנו עובדים זרים

דפנה אזרזר:  גם עליהם צריך לשמור

יונתן מישרקי: אני מודה לך על החידוד של הנקודה הזאת

יונתן מישרקי:  זה בהחלט חשוב

יונתן מישרקי:       כן, אדוני

דורון יהודה: דורון יהודה, יושב-ראש ארגון הנכים

דורון יהודה:  אני מתפלא על כל הדיון כי הדברים היו צריכים להיות כבר מתוקנים מזמן

דורון יהודה:  הם תוקנו בוועדה הזו

דורון יהודה:  בשנת 1978 עשינו תקנות והסכמים שעליהם הוועדה אישרה וחתמה והוציאה את זה לציבור, זאת אומרת זה לא עזרה לילדים או לנכים בוגרים או כל מיני

דורון יהודה:  לתת לכל הנכים

דורון יהודה:  מי שזכאי, לתת לו כיסא גלגלים נאות שיוכל להסתובב

דורון יהודה:  נותנים אוטו לנכה שעולה 400,000, לפעמים אפילו 500,000 שקל

אליהו ברוכי: אבל הנכה לא יכול להפעיל את הרכב

אליהו ברוכי:  ההורים שלו מפעילים אותו, אז ודאי שכיסא אפשר

דורון יהודה: זה סגרנו גם פה, ואת הכיסאות, סגרנו הסכמים שחייבים לתת כיסאות

דורון יהודה:  מי שזוכר את ועדת השישה, אם תיקחו את הפרוטוקולים של 1978 תיראו שהכול אושר

דורון יהודה:  מגיע לנכה להרים את הרגל, רגלית, אז צריך לתת לו

דורון יהודה:  כואב לו הרגל, אז צריך לתת לו

דורון יהודה:  צריך לתת ג'ויסטיק שהאדם המבוגר שקורה לו, גם לא רק לילד

דורון יהודה:  גם לאדם המבוגר וגם לילד

דורון יהודה:  אנחנו צריכים להגיד תודה לכל ההורים פה

דורון יהודה:  תודה לכל ההורים

יונתן מישרקי: בהחלט, נכון

דורון יהודה: כמה היה עולה אם הייתם מחזיקים אותם במוסדות

דורון יהודה:       אני רוצה לומר דבר שפותר את הבעיה

דורון יהודה:  הסכם ועדת השישה שאישרתם, אסור לשנות אותו, לא למשרד הבריאות ולא לאף אחד

דורון יהודה:  מי שרוצה לעשות שינויים, צריך להביא את זה לפה לשינוי

דורון יהודה:  אתם לא שיניתם ולכן צריך לתת את הכול

דורון יהודה:  בשביל מה אתם יושבים פה? בשביל מה אנחנו יושבים פה? זו הוועדה שצריכה לשמור שלא ישנו דברים מבלי לקבל את האישור שלכם

יונתן מישרקי: תודה רבה

יונתן מישרקי:  לצורך ניהול הדיון וכדי שנוכל ונספיק לשמוע את תשובות המשרדים, אני רוצה בבקשה לסיים את הסבב הזה בהקדם

יונתן מישרקי:  יש פה עוד כמה הורים שרצו לדבר

יונתן מישרקי:  אני מבקש בקצרה ולהשתדל לא לחזור על הדברים שאחרים אמרו כדי שנוכל להספיק לשמוע את התשובות של המשרדים

יונתן מישרקי:  בבקשה

יוסי שריד: בוקר טוב, שמי יוסי, אני אבא של רפאל

יוסי שריד:  רפאל בן 19 וחצי

יוסי שריד:  רפאל ילד מונשם

יוסי שריד:  אני יושב פה ופשוט מתבייש

יוסי שריד:  אתם מדברים על 2 מיליון שקל

יוסי שריד:  זה פשוט בושה וחרפה

יוסי שריד:  עשיתם פעם חשבון אם נשים את הילדים האלה במוסד, כמה זה יעלה למדינה?      

קריאה: 17,000 בחודש

יוסי שריד: האוזניים יפלו למטה

יוסי שריד:  זה פשוט אבסורד

יוסי שריד:  2 מיליון שקל בשנה תוספת לכיסא גלגלים

יוסי שריד:  הילד הזה, יש לו מכשירים

יוסי שריד:  הוא שוקל 70 קילו

יוסי שריד:  עם המכשירים זה עוד 30 קילו

יוסי שריד:  אני צריך לסחוב 100 קילו בערך

יוסי שריד:  עם העגלה יותר מ-100 קילו, ולהרים עם מעלון

יוסי שריד:  תעשו חשבון בין לשים ילד במוסד, בין להוסיף 2 מיליון שקל

יוסי שריד:  תודה רבה לכם

יונתן מישרקי: תודה רבה

יונתן מישרקי:       כן, בבקשה

יעקב יצחק: שלום וברכה, שמי יעקב יצחק

יעקב יצחק:  כתוב בתורה "כי תקנה עבד עברי"

יעקב יצחק:  אומרים חז"ל, מי שקונה עבד, כקונה אדון לעצמו

יעקב יצחק:  יצא לי בגימטריה עבד, 76

יעקב יצחק:  נכה זה יוצא 76 גם

יעקב יצחק:  בן אדם שקיבל ילד נכה, קיבל אדון לעצמו

יעקב יצחק:  אני בטוח שכל אחד פה שיש לו ילד בגיל 13, לא מסתכל עליו 24 שעות, לא שומר עליו 24 שעות

יעקב יצחק:  מחילה מכבודכם, לא מחליף לו חיתולים

יעקב יצחק:  אנחנו מטפלים בילדים האלה, נותנים להם את הלב ואת הנשמה 24 שעות, שבעה ימים בשבוע, 365 ימים בשנה

יעקב יצחק:  אני זכיתי, יש שני ילדים מיוחדים

יעקב יצחק:  הגשתי בקשה למשרד הבריאות

יעקב יצחק:  אם אני סוחב אותו, הילד השני, מי שומר עליו? אני בשביל לצאת עם שני ילדים, אין

יעקב יצחק:  אני צריך לשים את הילד השני, הוא בן שמונה אז עדיין אפשר, לשים אותו על המשענת פה ולסחוב את שניהם

יעקב יצחק:  זה אפשרי? מישהו פה יכול לעשות דבר כזה? אני מנסה להבין איך אפשר להסתכל לאנשים בעיניים? תודה רבה

יונתן מישרקי: תודה לך

יונתן מישרקי:       ישראל תאירי, אבא לשני ילדים

יונתן מישרקי:  בבקשה

ישראל אייכלר: שלום ובוקר טוב לכולם, אני ישראל תאירי, אבא לשני ילדים עם צרכים מיוחדים, בן 13 וחצי ו-10 וחצי

ישראל אייכלר:  כשאני מדבר על הילדים שלי אני קצת נרגש, אבל כן מאוד היה חשוב לי להגיע לפה ולעזוב את העבודה היום כדי להציג את הדברים

ישראל אייכלר:  כשאני רוצה לצאת עם הילדים שלי לגינה, אני לא מדבר על דברים יותר מידי

ישראל אייכלר:  גם לצאת לגינה איתם, הקושי הוא ענק, לסחוב אותם

ישראל אייכלר:  הילד שלי הגדול בן 13 וחצי

ישראל אייכלר:  אני צריך לסחוב אותו כדי להגיע לגינה

ישראל אייכלר:  לא תמיד הכול מונגש, אז אני צריך להרים אותו כל פעם

ישראל אייכלר:  אישתי ודאי לא יכולה לעשות את זה

ישראל אייכלר:       ראיתי שבאמת כל חברי הכנסת שהיו פה, כולם באמת גיבו את זה וזה באמת מצוין ותודה רבה

ישראל אייכלר:  אני חושב שזה דבר כל כך נצרך

ישראל אייכלר:  במקום שעוד כמה שנים אנחנו בסופו של דבר נצטרך לשבת על כיסא גלגלים בגלל פריצות דיסק, בגלל כל מיני בעיות אחרות, אז אני חושב שכדאי להקדים תרופה למכה באמת

ישראל אייכלר:  מי שנמצא פה ושומע אותי וכן יכול לפעול בעניין, אז תפעלו בבקשה

ישראל אייכלר:  זה אפילו תחינה

יונתן מישרקי: תודה רבה, ישראל

יונתן מישרקי:       גבירתי רצתה לדבר

יונתן מישרקי:  בבקשה

אורי אריאל: שלום, שמי רחלי אריאלי, אני אימא של מאיר ניסים, הוא יושב לידי, בן 27

אורי אריאל:  מגיל שמונה אני מגדלת אותו לבד פלוס שישה ילדים

אורי אריאל:  כל מי שדיבר פה ודיבר על כיסא גלגלים ועל הכול, אף אחד לא דיבר על היחס של הספקים, איך שהם מתייחסים אלינו בצורה כל כך ווולגרית

אורי אריאל:  כשאני מתקשרת למשרד למיוחדים, ארתור, לא יודעת למי, אז אני מדברת עם חברה שהיא עבריינית

אורי אריאל:  מדברים אליי ומתייחסים אליי כמו אנשים עבריינים

אורי אריאל:  בסך הכול מה ביקשתי, לבוא לתקן כיסא של הבן שלי, ומה הוא אומר לי? בטח אתם שברתם את הכיסא

אורי אריאל:  אני ישבתי ושברתי את הכיסא בכוונה, כן? הילד שלי עם טונוס מאוד גבוה

אורי אריאל:  הילד שלי שוקל 60 קילו, הכיסא שוקל עוד איזה 30–40 קילו

אורי אריאל:  אני שוקלת 50 קילו

אורי אריאל:  איך אני יכולה לסחוב כיסא כזה? תסביר לי

אורי אריאל:  אני לא יוצאת מהבית, אתה יודע? הילד נכנס הביתה מההסעה, בבית

אורי אריאל:  אין שבתות, אין כלום

אורי אריאל:  אני רוצה לצאת, הבאתי את הבת שלי

אורי אריאל:  אני לא יכולה לסחוב את הכיסא

אורי אריאל:  אני עם ארבע פריצות דיסק, עומדת לפני ניתוח, כל היום, תמר תעיד, כל שני וחמישי בבתי חולים עם זריקות וזה בגלל כיסא גלגלים שלא מוכנים לתת כיסא ממונע

אורי אריאל:  תגיד לי, זה נורמלי במדינת ישראל דבר כזה? למה - - - ומשרד הבריאות לא מתאחדים ביחד? תבינו, אם אתם מוסיפים 2 מיליון שקלים לכיסא גלגלים, אתם מונעים הורים נכים

אורי אריאל:  אני נכה, מקבלת עכשיו 3,000 שקלים

אורי אריאל:  זה שווה למדינה? תעשה את כל הכסף הזה, 3,000 שקלים

אורי אריאל:  תעשה חשבון

אורי אריאל:  לא עדיף שתביא לי כיסא ממונע?     

יונתן מישרקי: תודה

שירלי פינטו קדוש: כבוד היושב-ראש, הוועדה הזאת לא הייתה אמורה להתכנס

שירלי פינטו קדוש:  הם צריכים לבוא לשכנע, להתחנן? זה בלתי אפשרי

שירלי פינטו קדוש:  עצוב לי לראות

אורי אריאל: אני ממש לא מבינה

יונתן מישרקי: את צודקת

יונתן מישרקי:  אנחנו בשביל זה מקיימים את הדיון הזה

יוסי שריד: הדיון הזה עולה יותר מ-2 מיליון שקל

יוסי שריד:  זה פשוט אבסורד

יונתן מישרקי: אני מסכים אתכם

יונתן מישרקי:  אנחנו עוד מעט נשמע את התשובות של המשרד

אורי אריאל: אני רוצה להוסיף עוד דבר שאני לא הוספתי

אורי אריאל:  אתה יודע איזה כיסאות מסורבלים אנחנו מקבלים? בוא, אתה יכול לבוא לראות

אורי אריאל:  פלסטיק

אורי אריאל:  כל שני וחמישי הידיות נשברות

אורי אריאל:  אני שברתי

אורי אריאל:  כיסא מסורבל, כיסא שלא עומד בתקנים, לא עומד בקריטריונים, מפלסטיק

אורי אריאל:  אתה מביא לילד ששוקל 60 קילו כיסא מפלסטיק? ריבונו של עולם, איך? איך כלפי שמיים, כלפי בורא עולם אנשים יכולים לעשות דבר כזה? זה פשוט בושה וחרפה

יונתן מישרקי: תודה

יונתן מישרקי:  בבקשה

גיל גולדרייך: עו"ד גיל גולדרייך מהארגון לקידום זכויות הנכים

גיל גולדרייך:  אני רוצה לחדד פה שני דברים

גיל גולדרייך:  אנחנו קיבלנו קודם אינפורמציה מהדאטה בייס, שכביכול אחד מהקריטריונים שאולי ישקלו לתת לילד הנכה את כיסא הגלגלים הממונע זה שהוא מנהל חיים חברתיים

גיל גולדרייך:  איך הוא בדיוק ינהל חיים חברתיים כשאנחנו כולאים אותו בבית מכיוון שההורים והאחים משאירים אותו בבית כי אין להם את היכולת להוציא אותו לטיולים?      אני רוצה גם לחדד עוד משהו שלא בטוח שכולם מבינים את זה

גיל גולדרייך:  אם אנחנו מסתכלים, זה כיסא גלגלים רגיל שאני אומר לכם, במישור קל לדחוף אותו, שלא לדבר על העליות של ירושלים או של חיפה

יונתן מישרקי: אני רק אומר לך שאם אתה לא תדבר למיקרופון, זה לא ייקלט בפרוטוקול, אז חבל

גיל גולדרייך: אם אני מסתכל על הכיסא שתמר קנתה לשירלי, שסך הכול היא שמה בעצם את השלט מרחוק, אז כל הקשקוש הזה שזה לא בטיחותי, איך בדיוק שירלי יכולה להגיע מאחור ולהניע את זה? זה סופר בטיחותי

גיל גולדרייך:  נהפוך הוא

גיל גולדרייך:  ללכת עם כיסא כזה שיכול להתהפך, שהוא גם לא תמיד כל כך כמו שאומרת הגברת, שהוא גם מפלסטיק וכו', לעומת כיסא בטיחותי וטוב

גיל גולדרייך:  רחמנות על ההורים שבאים אליי אחר כך עם הנכויות שלהם, וזה עולה למדינת ישראל הנכויות האלה

גיל גולדרייך:  למה?      

אורי אריאל: למה אופניים חשמליות עולות 3,000 שקלים וכיסא גלגלים עולה 50,000? תסבירו לי למה

תמר גלפנד: רחלי, אני רוצה רק לסגור את הדיון של ההורים

תמר גלפנד:  הילדים האלה מייצרים מיליארדים למדינת ישראל

תמר גלפנד:  כל מקומות העבודה במשרד הבריאות, כל הפקידים האלה, לא צריך אותם

תמר גלפנד:  את כל הוועדות לא צריך, אבל המדינה לא תזרוק אותם הביתה

תמר גלפנד:  דיי, תפסיקו להתעלל במשפחות לצרכים מיוחדים

תמר גלפנד:  תודה

יונתן מישרקי: תודה רבה

יונתן מישרקי:       לפני שאנחנו נשמע את תשובת משרד הבריאות, ד"ר ירון סחר

יונתן מישרקי:  שמענו בכאב גדול את ההורים, את חברי הכנסת שדיברו, מהפניות שמגיעות אליהם

יונתן מישרקי:  הנושא ברור

יונתן מישרקי:  התשובות צריכות להיות פשוטות מאוד

יונתן מישרקי:  אני מאוד מבקש מכם להתרכז בשאלות שצפו כאן, בנוסף לכל מה שדיברנו גם בנושא של איכות הכיסא כפי שהזכירה פה הגברת, היחס של החברות הזכייניות, אבל כמובן אנחנו נתחיל בראש ובראשונה לגבי הנושא של התקצוב של ההנעה החשמלית לכיסא לאותם הורים

יונתן מישרקי:  בבקשה, ד"ר ירון סחר

ירון סחר: שלום, ראשית אני רוצה לומר שאין כל עוררין על הקושי הפיזי, הרגשי, הנפשי שההורים נדרשים לו בטיפול כזה

ירון סחר:  באמת, אישית ליבי איתם

ירון סחר:  אני רוצה רק באמת למסגר את הדיון בצורה שאני חושב שהיא צריכה להיות טיפה יותר רחבה

ירון סחר:  אני מסתכל רק על שנת 2022

ירון סחר:  קרוב ל-160 ילדים עד גיל 18 קיבלו כיסא גלגלים ממונע

ירון סחר:  כ-1,800 קיבלו כיסא גלגלים ידני

ירון סחר:  כמו שתמר ציינה קודם, הקושי בהנעה של כיסא גלגלים ידני הוא משמעותי גם לילד שהגפיים העליונות שלו הן תקינות

ירון סחר:  את זה אני יכול לומר גם מניסיון אישי בתור מישהו שיש לו מגבלה בניידות

ירון סחר:  לנייד כיסא גלגלים רגיל בעלייה, לא משנה אם אתה הילד שנאלץ לדחות אותו או ההורה, זה אתגר, לכן ראשית אני חושב שאם אנחנו מדברים על הנעה ממונעת לכיסא, עלינו להרחיב את הדיון קודם כל על אותם ילדים שלא מקבלים כלל סיוע של מערכות הנעה

קריאה: אבל על זה אנחנו מדברים

ירון סחר: לא, לא, לאותם ילדים שכיום מסוגלים להניע את הכיסא עצמאית ולא מקבלים הנעה

קריאה: הוא מדבר על קוגניציה תקינה

יונתן מישרקי: אני מבקש לא להתפרץ לדבריו

יונתן מישרקי:  נא לתת לו לסיים בבקשה

תמר גלפנד: הוא מנסה לעשות פה משהו שיקבלו ילדים אחרים ולא הילדים שלנו - - -      

יונתן מישרקי: תמר, אנחנו נסיים, אנחנו נשמע את התשובה המלאה

תמר גלפנד: תתבייש לך

יונתן מישרקי: תמר, תני לנו לשמוע את התשובה המלאה

יונתן מישרקי:  אנחנו ביקשנו את הדיון הזה לטובת הילדים ולטובתכם ההורים

יונתן מישרקי:  אני מבקש ממך מאוד להתאפק ולשמור את מה שיש לך לסיום הדברים, ולדבר אליי, לא לפקידים בבקשה, בסדר?     בבקשה, דוקטור

ירון סחר: כמו שאחרים ציינו כאן, לא הילד בן ה-19, לא הילדה בת ה-28 וגם לא האדם בן ה-70 שאשתו בת ה-65 צריכה לדחוף אותו אחרי שהוא עבר אירוע מוחי, צריכים שלא להיכלל בקבוצה הזאת, לכן התחשיבים שאנחנו מדברים עליהם הם הרבה הרבה יותר גדולים בסדרי גודל

ירון סחר:  אם אנחנו מדברים באופן כללי על יישור קו ומעבר לניידות ממונעת במקום כיסאות גלגלים ממונעים, אם ניקח את כלל אוכלוסיית הילדים מגיל 12 עד 18, אנחנו מדברים כבר על תוספת של יישור קו של מעל 80 מיליון שקל ותוספת של עוד 20 באופן שנתי

קריאה: זה לא הוגן מה שאתה עושה

קריאה: לא משנה, תמשיך עם זה ותיתן כסף להורים להיות נכים

תמר גלפנד: תלך הביתה ונממן את הכיסא

יונתן מישרקי: תמר, אני ביקשתי

תמר גלפנד: הוא משקר

תמר גלפנד:  אני לא יכולה שהפקידים משקרים

תמר גלפנד:  זה כואב לי

תמר גלפנד:  כואב לי על הילדה, על הילד המונשם

יונתן מישרקי: לנו כואב גם

תמר גלפנד: לך יש עבודה

תמר גלפנד:  תסתכל לי בעיניים

תמר גלפנד:  למה אתה משקר?      

יונתן מישרקי: אני לא רוצה להוציא מהדיון כי מדובר בדיון רגיש

תמר גלפנד: אני אצא

יונתן מישרקי: תמר, תשבי בבקשה

יונתן מישרקי:  אנחנו מנהלים פה דיון רגיש מאוד עם הרבה מאוד אמוציות וזה ברור לחלוטין

יונתן מישרקי:  אני אמרתי בתחילת הדברים, הנושא הוא סופר רגיש והאמוציות שלך הן ברורות לחלוטין, אבל יחד עם זאת אנחנו רוצים לקבל תשובות ואנחנו נרצה לצאת מפה עם מסקנות, ואם אנחנו נתפרץ כל רגע לדברים שלו, אנחנו לא נוכל

יונתן מישרקי:       אני מבין שמה שאתה מציג זה תמונה רחבה

אורי אריאל: אבל הוא סתם מדבר לא לעניין והוא מסבן אותנו

אורי אריאל:  לפי דעתי הוא מנסה לסבן אותנו

תמר גלפנד: שימשיך לשלם לנו קצבת נכות וזה יעלה לו יותר כסף, וזהו זה, תגמור עם זה

יונתן מישרקי: אנחנו לא נמצה את הדיון אם אנחנו נתפרץ לדבריו כל רגע

יונתן מישרקי:       אנחנו מדברים פה על אוכלוסייה מאוד מאוד ספציפית ומאוד מאוד ברורה

יונתן מישרקי:  יש עוד הרבה עוולות במדינה שצריך לתקן והם עולים הרבה מאוד כסף

יונתן מישרקי:  אנחנו כרגע מדברים על נתונים מאוד מאוד מדויקים, על גילאים מדויקים, על משקלים מאוד מדויקים ועל זה אנחנו רוצים לקבל תשובה

יונתן מישרקי:  כמה כסף הדבר הזה עולה והאם משרד הבריאות רואה לנכון לתקצב את זה, ואם כן, מתי? זה הכול

ירון סחר: שאלתם את חוות דעתי המקצועית כאן, ואני מדבר כאן שוב כאיש שיקום

ירון סחר:  אני לא רואה סיבה לתעדף במקרה הזה אוכלוסייה אחת על אוכלוסייה אחרת

ירון סחר:  אם נעשה את המכפלות, אפשר לתקצב רק את אותם ילדים עד גיל 18

ירון סחר:  לעזוב את אותם ילדים מגיל 18 ואילך, לא להתייחס לאותה אוכלוסייה מבוגרת שגם היא מתקשה עוד יותר

ירון סחר:  מובן שלדחוף כיסא גלגלים אדם מבוגר ששוקל 70 קילו על ידי אישה שמשקלה 60 קילו זה אפילו קשה יותר

ירון סחר:  אפשר לבוא ולמקד את הדיון בפינה הזאת, אבל אני חושב שמקצועית - - -      

תמר גלפנד: אנחנו מדברים על ילדים ולא על מבוגרים, ומבוגר, אין לו צורך לצאת כמו ילד והורה

יונתן מישרקי: סליחה, אני כיבדתי אתכם ונתתי לכם זמן דיבור

יונתן מישרקי:  צורת ההתנהלות של הדיון בצורה כזאת לא תביא שום אפקטיביות

יונתן מישרקי:       ד"ר סחר, אני רוצה בבקשה לשאול עוד פעם כמה העלות התקציבית עבור הנושא שעליו מתבסס הדיון כרגע? לא על כל הבעיות הרוחביות שיש למשרד הבריאות עם אנשים מבוגרים וכו'

יונתן מישרקי:  אני מדבר כרגע על הדיון הספציפי הזה

יונתן מישרקי:  כמה כסף עולה למשרד הבריאות כדי לתקצב את ההנעה של כיסאות הגלגלים לילדים הללו?     

ירון סחר: אני אבקש רגע מאיש התקציבים שינסה לחזור עם מספר רק לגבי האוכלוסייה הזאת

שירלי פינטו קדוש: אדוני היושב-ראש, סליחה שאני מפריעה לאדוני, אבל אתה הגעת לדיון בנושא מסוים

שירלי פינטו קדוש:  היושב-ראש מבקש ממך תשובות ולא הגעתם, משרד הבריאות, עם תשובות מדויקות לוועדה הזאת

יונתן מישרקי: אני מכבד מאוד את חברת הכנסת לשעבר שירלי פינטו, אבל אנחנו עדיין באמצע התשובה, אז אנחנו נחכה לנתונים

יונתן מישרקי:  כשאנחנו נהיה לקראת סיום אני אתן לך להשלים את הדברים

יונתן מישרקי:       ד"ר סחר, בבקשה

ירון סחר: אני כן חושב שהסוגיה הזאת חייבת להילמד ולהתייחס במסגרת כוללת

ירון סחר:  אם אני עכשיו בא ואני אומר שאני מתעדף מתן של עזרים ממונעים להורים, בזמן שאני לא נותן עזרים ממונעים לילדים שמתקשים בעצמם להניע את כיסא הגלגלים, יש להם ידיים - - -     

יונתן מישרקי: נכה בעל תפקוד, אתם כן מתקצבים אותו עם כיסא ממונע, נכון?     

ירון סחר: לא

ירון סחר:  היום מי שמקבל כיסא ממונע זה ילד שלא מסוגל להניע כיסא גלגלים ידני

אליהו ברוכי: איזה אחוזי נכות מקבל ממונע?      

ירון סחר: זה אומר שגם הגפיים העליונות שלו חלשות מכדי להניע כיסא גלגלים ידני

ירון סחר:  לעומת זאת כמו שתמר ציינה ובצדק, הנעה של כיסא גלגלים ידני היא אתגר לא פשוט, בוודאי אם יש עליות או אם השטח לא כבוש כמו בגן משחקים, לכן אני חושב שאנחנו לא יכולים לבוא ולבודד אוכלוסייה אחת, אלא כן נדרשים להסתכל על זה בתמונה כוללת

ירון סחר:  לגבי המספר ספציפי אני מקווה שנוכל לחזור אליכם

ירון סחר:  זו עמדתי

יונתן מישרקי: אני אבקש מחברת הכנסת לשעבר שירלי פינטו להשלים את השאלה שהיא ביקשה לפני שאנחנו מסיימים את הדיון, ואנחנו נגיע למסקנות

שירלי פינטו קדוש: תודה

שירלי פינטו קדוש:  מאוד חשוב לי שבסוף התכנסנו לדיון על נושא מאוד ספציפי, שאלה מאוד ספציפית, נתונים מאוד ספציפיים על ההורים האלה, הילדים שנמצאים פה, פתרון נקודתי וספציפי

שירלי פינטו קדוש:  לא להגדיל עם חוות דעת מקצועיות כאן ואילך

שירלי פינטו קדוש:  יש פה מצוקה קשה

שירלי פינטו קדוש:  באנו לדבר בדיון בכנסת על הנושא הזה

שירלי פינטו קדוש:  זאת הוועדה שהתכנסה ולשמה הגענו

שירלי פינטו קדוש:  אני מבקשת שבאמת נסיים את הדיון הזה עם תוכנית עבודה מסודרת ועם תשובה מדויקת על המספר הזה

שירלי פינטו קדוש:  זה שלא הגעת עם הנתונים זאת בעיה חמורה מאוד

יונתן מישרקי: אני מסכים

יונתן מישרקי:       מה שמך?     

חן גומפרט-רביד: שמי שמי חן גומפרט, אני נציגה של היחידה הארצית למכשירי שיקום וניידות

חן גומפרט-רביד:  אני פיזיותרפיסטית

יונתן מישרקי: משרד הבריאות, כן?     

חן גומפרט-רביד: אני רק רוצה לציין שעבדתי שבע שנים בכפר השבדי ו-11 שנים במעון חברת נעורים ואני מכירה הרבה אנשים שהמצב שלהם דומה למצב של הילדים שלכם

חן גומפרט-רביד:  אני חושבת שהנושא כאן הוא נושא של מתן אביזר ממונע לילדים בני 12 עד 18 ובעצם זאת השאלה, וכשאנחנו בודקים את האנשים, אנחנו מסתכלים בצורה כוללנית

חן גומפרט-רביד:  אם חברת הכנסת לשעבר מדברת על שאלה מאוד מצומצמת, אז אני אומרת, ומה קורה לבחור שהוא בן 27 ושהוא בן 30? דווקא תוחלת החיים של האוכלוסייה הזאת עולה ולא מצומצמת כמו שאמרו פה בתחילת הישיבה, זאת אומרת שבאמת צריך לחשוב על הרבה יותר אנשים

אליהו ברוכי: היא עולה באופן יחסי אבל עדיין היא קצרה מול כל שאר האזרחים

חן גומפרט-רביד: אני לא בטוחה שזה נכון

יונתן מישרקי: יש לכם תשובות, ד"ר סחר, לגבי המספרים?     

אביתר וויס: שלום, אביתר וויס מאגף תקציבים במשרד הבריאות

אביתר וויס:  בעצם כמו שירון אמר, אם אנחנו מדברים רק על המחיר קודם כל, צוין פה הפרש של 15,000 שקל

אביתר וויס:  אנחנו מכירים דווקא מחיר ממוצע של כיסא ממונע, 35,000 לעומת כיסא ידני, מחיר ממוצע 2,000 שקל

יונתן מישרקי: יש לי הצעות מחיר לפניי

אליהו ברוכי: השאלה איזה כיסא רגיל

אביתר וויס: הממוצע, מה שהמשרד היום נותן

אליהו ברוכי: השאלה אם הוא מותאם לגיל הזה עם הלקויות האלה?     

אביתר וויס: התייחסתי למחיר ממוצע לפי מה שהמשרד שילם בשנה שעברה

יונתן מישרקי: 2,000 שקל אמרת?     

אביתר וויס: לכיסא ידני

יונתן מישרקי: אני חושב שהמספרים האלה קצת מוזרים

קריאה: שקר וכזב

קריאה: חגורה עולה 2,000 שקל

קריאה:  כרית עולה 1,500 שקלים

קריאה:  פשוט אתה משקר

קריאה:  סליחה על הביטוי, אתה משקר

יונתן מישרקי: הנתון הזה לכאורה, לפי מה שאנחנו מבינים גם מאנשים שעוברים את זה ביום-יום שלהם וקונים כיסאות כאלה, אין כיסא ב-2,000 שקל ולכן אני עדיין עומד על כך שהפער הוא בסביבות 15,000

יונתן מישרקי:  לפניי נמצאים הצעות מחיר של כיסאות ואנחנו מבינים שהפער הוא בכל זאת 15,000

יונתן מישרקי:  אני אבקש שתמשיך את הדברים שרצית לומר

אביתר וויס: לפי כמות ילדים של 641 ילדים זה יוצא 22 מיליון שקל הבסיס

יונתן מישרקי: אני מוכרח לומר שזה לא נורא לחמש שנים

אביתר וויס: והחלפה חד פעמית כרגע של המלאי הקיים זה מעל 80 מיליון שקלים

יונתן מישרקי: לא הבנתי את הנתון

אביתר וויס: יש עכשיו מלאי קיים אצל הילדים

אביתר וויס:  להחליף אותו חד-פעמי זה 85 מיליון ואחר כך העלות השנתית לבסיס זה 22 מיליון

אליהו ברוכי: הקולגה שלך דיבר מקודם על 80 מיליון לכל האוכלוסייה

אליהו ברוכי:  אתה מדבר עכשיו על 85 מיליון רק לגיל הזה

אביתר וויס: ל-640 לדעתי

אליהו ברוכי: דבר ראשון תבואו לפה מתואמים

אביתר וויס: אנחנו מתואמים

ירון סחר: דיברתי על הגיל הזה

אליהו ברוכי: זה פשוט בושה

אליהו ברוכי:  זה פשוט לא יאומן

אורי אריאל: כל הכסף שאתם מוציאים על התיקון של כיסא הגלגלים כבר יעלה לכם את הכיסא הממונע

ירון סחר: אני היושב-ראש, אני מתנצל, אני פורש ברגע זה מהדיון

קריאה: אתה פורש, שקרנים

אליהו ברוכי: זה גם שיטה

אליהו ברוכי:  אם אחרי שחבר שלך אמר ש-2,000 שקל, אתה יכול לפרוש

אליהו ברוכי:  זה לפרוש בשיא

יונתן מישרקי: אליהו, אני מבקש ממך

יונתן מישרקי:       ד"ר סחר, אני קודם כל מסכים עם כך שאנחנו צריכים לנהל דיון בצורה מכובדת

יונתן מישרקי:  אני ביקשתי כמה פעמים במהלך הדיון הזה

יונתן מישרקי:  בסופו של דבר יש מדיניות שהיא מדיניות של שר ואנחנו נרצה לקבל כמובן תשובות גם מהשר בנושא הזה

יונתן מישרקי:  אתם הפקידים שעושים את עבודתכם נאמנה

יונתן מישרקי:  אני מבקש שלא ייצא הקצף עליהם למרות שאני מבין את הרגישות של הדיון

יונתן מישרקי:      אני מבקש לעבור כרגע למסקנות הדיון לפי איך שאני רואה את זה

אליהו ברוכי: אני מבקש מכבוד היושב-ראש לא לסכם את הדיון אלא לקבוע דיון נוסף בעוד שבועיים, שאנשי המשרד יבואו לפה עם נתונים אמיתיים ונכונים

יונתן מישרקי: זה חלק מהמסקנות

יונתן מישרקי:       שמענו כאן את הנתונים, שמענו את ההורים

יונתן מישרקי:  שמענו את המצוקה הקשה מאוד שאיתם מתמודדים ההורים בנושא הכול כך בסיסי הזה

יונתן מישרקי:  גם שמענו את תשובת משרד הבריאות

יונתן מישרקי:  יחד עם זאת בכוונתי יחד עם חברי אליהו ברוכי לפנות לשר הבריאות בעניין הזה ולבקש ממנו כמדיניות שר לתת דגש על חתך הגילאים הזה שהזכרנו, אולי לפי משקל

יונתן מישרקי:  בסופו של דבר אנחנו שומעים פה מצוקות קשות מאוד של ההורים, עד כדי כך שילדים נאלצים להינעל בבתים שלהם, לכן אני אבקש את השר בעניין הזה לחדד את המדיניות שלו ואולי אפילו להוביל להקצאת משאבים ייעודיים לנושא

יונתן מישרקי:  כרגע אנחנו משאירים את הנושא הזה פתוח, ואנחנו נקיים דיון נוסף בהקדם בהתאם ללו"ז הוועדה כדי לשמוע את תשובות המשרד באשר לעניין הזה ספציפית

יונתן מישרקי:       אני מודה לכולם על ההשתתפות בדיון הזה

יונתן מישרקי:  תודה רבה